賀建奎

賀建奎係中國生物學者，南方科技大學副教授。佢嘅研究團隊聲稱，佢哋用基因編輯技術，修改咗一系列人類胚胎，用喺人工受孕。有一對噉改過基因嘅雙胞胎因此喺2018年11月出世。事件引發全世界學術界同輿論喺人命安全、實驗倫理、實驗透明度等多方面嘅爭議同指責。

生平 
1984年，賀建奎生於湖南婁底新化縣。2002年喺新化縣第一中學畢業。2006年喺中國科學技術大學近代物理系本科畢業。2010年獲美國萊斯大學生物物理學博士學位。2011至2012年喺史丹福大學做博士後研究。之後喺南科大做工。2018年2月1日起，賀喺南科大停薪留職，離職期由2018年2月到2021年1月。

2012年7月，賀喺深圳創辦瀚海基因生物科技有限公司，後來陸續成為多間公司股東同法定代表人。

賀建奎網誌

Official WebSite/Jiankui He
 南方科技大學嘅個人網頁
 第2屆人類基因組編輯國際峰會：賀建奎演講同答問全過程

建奎
類:湖南人
萊斯大學舊生
中國科學技術大學舊生
南方科技大學教員